CELEX: 32020R0271
Language: lv
Date: 2020-02-20 00:00:00
Title: Padomes Regula (ES) 2020/271 (2020. gada 20. februāris) par zvejas iespēju iedalīšanu saskaņā ar Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku (2020–2026)

28.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 60/1
               
            
         PADOMES REGULA (ES) 2020/271
         (2020. gada 20. februāris)
         par zvejas iespēju iedalīšanu saskaņā ar Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku (2020–2026)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2019. gada 15. jūlijā Padome pilnvaroja Komisiju ar Seišelu Republiku (“Seišelas”) sākt sarunas ar mērķi noslēgt jaunu ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku (“partnerattiecību nolīgums”), kā arī jaunu tā īstenošanas protokolu (“protokols”).
                  
               
                     (2)
                  
                  
                     Sarunas tika noslēgtas sekmīgi, 2019. gada 22. oktobrī parafējot partnerattiecību nolīgumu un protokolu.
                  
               
                     (3)
                  
                  
                     Partnerattiecību nolīgums atceļ Partnerattiecību nolīgumu zivsaimniecības nozarē starp Eiropas Kopienu un Seišelu Salu Republiku (1), kas 2007. gada 2. novembrī stājās spēkā uz sešiem gadiem, ir ticis automātiski atjaunots un tāpēc joprojām ir spēkā.
                  
               
                     (4)
                  
                  
                     Jaunākais protokols, ar kuru īsteno Partnerattiecību nolīguma zivsaimniecības nozarē starp Eiropas Kopienu un Seišelu Salu Republiku (2), tika parakstīts 2013. gada 18. decembrī, un to provizoriski piemēroja no 2014. gada 18. janvāra. Tas zaudēja spēku 2020. gada 17. janvārī.
                  
               
                     (5)
                  
                  
                     Saskaņā ar Padomes Lēmumu (ES) 2020/272 (3) partnerattiecību nolīgums un protokols tika parakstīti 2020. gada 24. februārī, ņemot vērā to noslēgšanu vēlākā datumā.
                  
               
                     (6)
                  
                  
                     Būtu jānosaka protokolā paredzēto zvejas iespēju iedalījums dalībvalstīm visā protokola piemērošanas periodā.
                  
               
                     (7)
                  
                  
                     Ņemot vērā ekonomisko nozīmi, kas saistīta ar Savienības zvejas darbībām Seišelu zvejas zonā, un vajadzību pēc iespējas samazināt šādu darbību pārtraukumu partnerattiecību nolīgumam un protokolam būtu jāstājas spēkā pēc iespējas drīzāk.
                  
               
                     (8)
                  
                  
                     Lai Savienības kuģi varētu turpināt zvejas darbības, protokols tiks piemērots provizoriski no tā parakstīšanas dienas. Tāpēc šī regula būtu jāpiemēro no tās pašas dienas,
                  
               IR PIEŅĒMUSI ŠO REGULU.
         
            1. pants
            Zvejas iespējas, kas noteiktas Protokolā, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku (2020–2026) ( “protokols”), dalībvalstīm iedala šādi:
            
                        a)
                     
                     
                        kuģi tunzivju zvejai ar riņķvadu:
                        
                                    Spānija:
                                 
                                 
                                    22
                                 
                                 
                                    kuģi,
                                 
                              
                                    Francija:
                                 
                                 
                                    16
                                 
                                 
                                    kuģi,
                                 
                              
                                    Itālija:
                                 
                                 
                                    2
                                 
                                 
                                    kuģi;
                                 
                              
                  
                        b)
                     
                     
                        kuģi zvejai ar dreifējošām āķu jedām:
                        
                                    Spānija:
                                 
                                 
                                    2
                                 
                                 
                                    kuģi,
                                 
                              
                                    Francija:
                                 
                                 
                                    4
                                 
                                 
                                    kuģi,
                                 
                              
                                    Portugāle:
                                 
                                 
                                    2
                                 
                                 
                                    kuģi.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 24. februāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 20. februārī
            
               
                  Padomes vārdā –
               
               
                  priekšsēdētāja
               
               B. DIVJAK
            
         
         
            (1)  OV L 290, 20.10.2006., 2. lpp.
         
         
            (2)  Protokols ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Seišelu Salu Republiku (OV L 4, 9.1.2014., 3. lpp.).
         
            (3)  Padomes Lēmums (ES) 2020/272 (2020. gada 20. februāris) par to, lai Eiropas Savienības vārdā parakstītu un provizoriski piemērotu Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku un tā īstenošanas protokolu (2020–2026) (skatīt šā Oficiālā Vēstneša 3. lpp.).